Diari Oficial de la Generalitat Valenciana


Sumari del DOGV 7049, del 19-06-2013 (2013/5946)

RESOLUCIÓ de 23 de maig de 2013, de la Subdirecció General de Relacions Laborals, per la qual es disposa el registre i publicació de l'acord d'actualització salarial per diferències de l'IPC per a l'any 2011 en el Conveni col·lectiu del sector de begudes refrescants de la Comunitat Valenciana (codi 36940987387047).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7049

Data del DOGV
:   19-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5946


Data del document
:   23-05-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * conveni col·lectiu

RESOLUCIÓ de 23 de maig de 2013, de la Subdirecció General de Relacions Laborals, per la qual es disposa el registre i publicació de l'acord d'actualització salarial per diferències de l'IPC per a l'any 2011 en el Conveni col·lectiu del sector de begudes refrescants de la Comunitat Valenciana (codi 30593135094116). [2013/5946]  
Vista l'acta de l'acord sobre actualització salarial per diferències de l'IPC per a l'any 2011 en el Conveni col·lectiu del sector de begudes refrescants de la Comunitat Valenciana, subscrit, d'una part, per l'organització empresarial Federació Empresarial d'Agroalimentació de la Comunitat Valenciana (FEDACOVA), i d'una altra, pels sindicats Comissions Obreres (CCOO) i Unió General de Treballadors (UGT), i de conformitat amb el que disposen l'art. 90, apartats 2 i 3, del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors; l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Subdirecció General de Relacions Laborals, d'acord amb les competències transferides segons el Reial Decret 4105/82, de 29 de desembre, resolc:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acta.  
  
Segon  
Disposar la seua publicació en el Diari Oficial de la Comunitat Valenciana.  
  
València, 23 de maig de 2013.- El subdirector general de Relacions Laborals: Reyes Maximiliano Coronado Coronado.  
  
  
Acta d'actualització salarial per diferències   
de l'IPC corresponent a l'any 2011  
  
En la ciutat de València, a les 18.30 hores del dia 29 de febrer de 2012, en els locals de FEDACOVA, situats a València, en el carrer d'Isabel la Catòlica 6-5t-9é, es reunixen les persones que figuren al marge d'acord amb les seues respectives representacions per a tractar el següent   
Orde del dia  
Únic. Procedir a la revisió salarial de les taules per al segon any de vigència, segons el que disposa l'article 7 d'este. En conseqüència, les taules salarials i la resta de conceptes retributius inclosos en el conveni susceptibles d'actualització s'incrementen un 0,90%, i queden fixades les taules salarials en les quanties que es detallen en l'annex.   
  
Les empreses disposaran d'un període de tres mesos des de la publicació en el DOCV per a regularitzar els endarreriments.  
Els firmants autoritzen expressament Salvador Ferrer Juan i Elena del Mar Doménech Fuster a presentar telemàticament la present acta i documents annexos.  
Sense més assumptes a tractar, s'alça la sessió a les 19.00 hores del dia de la data.  
  
Per FEDACOVA: Salvador Ferrer Juan (assessor jurídic).  
Per UGT: José Gimeno Beneyto (assessor).  
Per CC.OO: José Manuel Bezares Miralles (assessor).